Bushe kuti mwatemwa ukubelenga ici cipande mu %%?
Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
48 Umfweni ici, mwe ba mu ng’anda ya kwa Yakobo, mwe bainika mwe bene ishina lya kuti Israele+ kabili mwe bafuma mu menshi ya kwa Yuda,+ mwe balapila mwi shina lya kwa Yehova+ kabili mwe balumbula Lesa wa kwa Israele,+ lelo te mu cishinka nangu mu bulungami.+
2 Pantu baita abene ati bafuma mu musumba wa mushilo,+ kabili bashintilila pali Lesa wa kwa Israele,+ Yehova wa mabumba e shina lyakwe.+
3 “Ifya ntanshi nalilondolola ukufuma ku kale, kabili fyafumine mu kanwa kandi, kabili nalefilenga ukumfwika.+ Awe nalicitilepo fimo mu kupumikisha, kabili ifintu fyalicitike.+
4 Pantu nalishiba ukuti walikosa+ no mukoshi obe waba ngo mushipa wa cela+ ne mpumi yobe ngo mukuba, +
5 kabili nalekweba ukufuma ku kale. Ilyo cishilacitika, nakulengele ukucumfwa,+ pa kuti witila, ‘Akalubi kandi e kaficita, kabili icimpashanya candi icabaswa ne cimpashanya candi icaengwa e filengele ukuti ficitike.’+
6 Walyumfwa.+ Umone fyonse ifi.+ Lelo imwe, bushe tamwakebeko bambi?+ Ukufuma nomba, ndemulenga ukumfwa ifintu ifipya, ne fintu ifyafiswa, ifyo mushaishiba.+
7 Ni pali ino nshita fikalengwa, kabili te pa nshita ilya iyo, ifi fintu ifyo mushaumfwapo ukushinta na lelo, pa kuti mwitila, ‘Moneni! Nalifishiba kale.’+
8 “Kabili, tawaumfwa,+ nangu ukwishiba, no kutwi kobe takwaisulwa ukufuma ku kale. Pantu nalishiba ukuti walecita ubucenjeshi,+ kabili witwa ‘umubembu ukufuma mwi fumo.’+
9 Pa mulandu we shina lyandi, nkalama ubukali bwandi,+ kabili pa kuti bancindike, nkaikaanya pa kuti nikakulofya.+
10 Mona! Nalikulopolola, lelo te filya silfere ilopololwa.+ Nalikusala mwi lungu lya mulilo ilya bucushi.+
11 Pa mulandu wandi, pa mulandu wandi nkacitapo cimo,+ pantu kuti nasumina shani ukusaalulwa?+ Kabili ubukata bwandi nshakabupeele kuli bambi.+
12 “Kutika kuli ine, we Yakobo, na iwe Israele we waitwa wandi. Naba cimo cine.+ Nine uwa ntanshi.+ Kabili, nine uwa kulekelesha.+
13 Kabili ukuboko kwandi e kwabikile umufula we sonde,+ kabili ukuboko kwandi ukwa ku kulyo e kwafungulwile umuulu.+ Ndafiita, ukuti fitwalilile ukwiminina pamo.+
14 “Longaneni pamo, mwe bantu bonse, kabili kutikeni.+ Nani pali bena uwalanda ifi fintu? Yehova umwine alimutemwa.+ Akacita ico alefwaya kuli Babiloni,+ kabili ukuboko kwakwe kukaba pa bena Kaldi.+
15 Ine ninsosa. Kabili nimwita.+ Nimuleta, kabili nkalenga inshila yakwe ukutunguluka.+
16 “Palameni kuli ine, mwe bantu. Umfweni ici. Ukutula pa kubala nshalandila umwafisama nakalya.+ Ukutula apo cacitikile e po naba.”
E ico nomba Shikulu Mulopwe Yehova nantuma, no mupashi wakwe.+
17 Yehova, Kalubula wenu,+ Uwa Mushilo uwa kwa Israele, atila:+ “Ine, ne Yehova, nine Lesa obe, uukusambilisha ifingakuwamina,+ uukwensha mu nshila iyo ufwile ukwendamo.+
18 Nga wabika fye amano ku mafunde yandi,+ umutende obe kuti waba ngo mumana,+ no bulungami bobe nga mabimbi ya pali bemba.+
19 Kabili abana bobe kuti bafula ngo mucanga, na bafuma mu nda yobe nge nseke sha uko.+ Awe ishina lyobe te kuti lilobe nelyo ukonaulwa ukufuma pa ntanshi yandi.”+
20 Fumeni muli Babiloni!+ Fulumukeni abena Kaldi.+ Shimikeni kabili welesheni ukuwelesha kwa kusekelela, bileni ici ku bantu.+ Lengeni ciye ukufika na ku mpela she sonde.+ Soseni amuti: “Yehova nalubula umubomfi wakwe Yakobo.+
21 Kabili tabaiketwe icilaka+ ilyo abenseshe mu fibolya.+ Alengele amenshi ukufuma mu libwe pa kuti banwe, kabili alepwile icilibwe ukuti amenshi yapongoloke ukufuma muli cena.”+
22 “Takuli umutende ku babifi,”+ e fyasosa Yehova.
Peeleniko bambi
Peeleniko bambi
BAIBOLO—AMALEMBO YA CALO CIPYA
Esaya 48
Cibemba
Belengeni Baibolo pa Intaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn eng_Latn